**James Newman** (s. 19. lokakuuta 1985 Settle, North Yorkshire, Englanti), on englantilainen laulaja-lauluntekijä. Vuoden 2014 Brit Awards -gaalassa Newman voitti *Brit Award* -palkinnon vuoden brittiläisestä singlestä. Palkinto saatiin Rudimentalin kappaleesta nimeltä "Waiting All Night", jonka kirjoittajana Newman toimi. Newmanin oli tarkoitus edustaa Isoa-Britanniaa kappaleella "My Last Breath" vuoden 2020 Eurovision laulukilpailussa Rotterdamissa. Se kuitenkin peruttiin koronaviruspandemian vuoksi, ja Newman valittiin sen sijaan Ison-Britannian edustajaksi vuoden 2021 kilpailuun, tällä kertaa kappaleella "Embers".

Ura
---

Lapsena Newman kiinnostui musiikista, ja hän kirjoitti ja tuotti kappaleita yhdessä nuoremman veljensä John Newmanin kanssa. 20-vuotiaana hän vakiinnutti asemansa lauluntekijänä Lontoossa, ja vuonna 2013 hän toimi yhtenä Rudimentalin ja Ella Eyren kappaleen "Waiting All Night" kirjoittajista. Kappale pääsi Britannian singlelistan huipulle. Newman voitti *Brit Award* -palkinnon vuoden brittiläisestä singlestä vuoden 2014 Brit Awards -gaalassa kirjoitettuaan kappaleen "Waiting All Night" yhdessä Jonny Harrisin kanssa.

Myöhemmin James kirjoitti kappaleen nimeltä "Blame" yhdessä Calvin Harrisin ja veljensä John Newmanin kanssa. Kappaleen laulaa John Newman. "Blame" oli valtava kansainvälinen hitti, ja se pääsi Britannian singlelistan kärkeen ja saavutti lisäksi suosiota Skotlannissa, Alankomaissa, Ruotsissa, Norjassa, Suomessa ja Meksikossa. Kappale saavutti myös sijan 19 Billboard Hot 100 -listalla.

Newman on toiminut myös yhtenä Keshan kappaleen "Let 'Em Talk" (2017) ja Toni Braxtonin kappaleen "Coping" (2018) kirjoittajista.

Newman on ollut featuring-artistina useissa kappaleissa, mukaan lukien alankomaalaisen DJ:n Armin van Buurenin kappaleella "Therapy" (2018). "Therapy" saavutti suosiota muun muassa Alankomaissa ja Belgiassa. Vuonna 2018 hän toimi featuring-artistina norjalaisen DJ:n ja tuottajan Matoman kappaleella "Lights Go Down". Vuonna 2019 Newman oli mukana Armin van Buurenin kappaleella "High On Your Love".

27. helmikuuta 2020 BBC ilmoitti Newmanin olevan Ison-Britannian edustaja vuoden 2020 Eurovision laulukilpailuissa, joka oli tarkoitus järjestää Alankomaiden Rotterdamissa. Hänen oli tarkoitus kilpailla kappaleella nimeltä "My Last Breath". Kappaleen on kirjoittanut Adam Argyle, Ed Drewett ja Iain James. Vuoden 2020 Eurovision laulukilpailu peruttiin myöhemmin koronaviruspandemian vuoksi ja täten BBC valitsi Newmanin maan edustajaksi vuoden 2021 kilpailuun.

17. heinäkuuta 2020 Newman julkaisi EP-levynsä nimeltä *The Things We Do*, joka sisälsi singlet "My Last Breath", "Enough" ja "Better Man".

Yksityiselämä
-------------

James Newman syntyi Settlessä, North Yorkshiressä. Kun Newman oli kuusi vuotta vanha, hänen isänsä jätti perheen jättäen Jamesin äidin Jackien huolehtimaan Jamesista ja hänen nuoremmasta veljestään Johnista yksin työskentelemällä vastaanottovirkailijana.

Jamesin veljestä Johnista tuli myöhemmin tunnettu laulaja, lauluntekijä, muusikko ja levytuottaja. John Newman tunnetaan parhaiten hänen singlestään nimeltä "Love Me Again". John toimi myös laulajana Calvin Harrisin kappaleella "Blame".

Diskografia
-----------

### EP-levyt

| Nimi | Yksityiskohdat |
| --- | --- |
| *The Things We Do* | * Julkaistu: 17. heinäkuuta 2020
* Levy-yhtiö: BMG
* Formaatit: digitaalinen lataus
 |

### Singlet

#### Pääartistina

| Nimi | Vuosi | Listasijoitukset | Albumi |
| --- | --- | --- | --- |
| UKDown. | SCO | BEL(Fl) |
| "If You're Not Going to Love Me"(vs DC Breaks) | 2016 | — | — | — | Albumiton single |
| "My Last Breath" | 2020 | 23 | 23 | — | *The Things We Do* |
| "Enough" | — | — | — |
| "Better Man" | — | — | — |
| "Alone" | — | — | — |
| "Embers" | 2021 | — | — | — | Albumiton single |

#### Featuring-artistina

| Nimi | Vuosi | Listasijoitukset | Albumi |
| --- | --- | --- | --- |
| BEL(Wa)Tip | NL40 | NL100 | USDanceAir. |
| "Coming Home"(Arno Cost feat. James Newman) | 2015 | — | — | — | — | Albumittomat singlet |
| "Daylight to Midnight"(Night Safari feat. James Newman) | — | — | — | — |
| "Head Up"(Don Diablo feat. James Newman) | 2018 | — | — | — | — | *Future* |
| "Therapy"(Armin van Buuren feat. James Newman) | 37 | 4 | 26 | 15 | *Balance* |
| "Lights Go Down"(Matoma feat. James Newman) | — | — | — | — | *One in a Million* |
| "High on Your Love"(Armin van Buuren feat. James Newman) | 2019 | — | — | — | — | *Balance* |
|

Lähteet
-------

1. 1 2 3  LA trip for surprise Brit Award winner James Newman  27.2.2014.. Viitattu 19.2.2021. (englanniksi)
2. ↑  Singer-songwriter James Newman to Rotterdam for the UK *eurovision.tv*.  27.2.2020. EBU. Viitattu 19.2.2021. (englanniksi)
3. ↑  Farren, Neil: United Kingdom: James Newman to Eurovision 2020  27.2.2020. eurovoix.com. Viitattu 19.2.2021. (englanniksi)
4. ↑  Jiandani, Sanjay (Sergio): United Kingdom: James Newman will fly to Rotterdam!  27.2.2020. esctoday.com. Viitattu 19.2.2021. (englanniksi)
5. ↑  James Newman flying the flag for the United Kingdom *eurovision.tv*.  19.2.2021. EBU. Viitattu 19.2.2021. (englanniksi)
6. ↑  Granger, Anthony: 🇬🇧 United Kingdom: James Newman to Eurovision 2021  19.2.2021. eurovoix.com. Viitattu 19.2.2021. (englanniksi)
7. ↑  Jiandani, Sanjay (Sergio): United Kingdom: BBC confirms James Newman for Eurovision 2021  19.2.2021. esctoday.com. Viitattu 19.2.2021. (englanniksi)
8. ↑  Washak, James: 🇬🇧 United Kingdom: James Newman’s Eurovision Entry Is Titled  10.3.2021. eurovoix.com. Viitattu 10.3.2021. (englanniksi)
9. ↑  Luukela, Sami: 🇬🇧 James Newman to sing "Embers" at Eurovision 2021 *escxtra.com*.  10.3.2021. ESCXtra. Viitattu 10.3.2021. (englanniksi)
10. ↑  James Newman will represent the UK at Eurovision 2021! *bbc.co.uk*.  19.2.2021. BBC. Viitattu 19.2.2021. (englanniksi)
11. ↑  John Newman interview: 'There are too many celebrities and not enough artists' *theguardian.com*.  20.1.2014. The Guardian. Viitattu 19.2.2021. (englanniksi)
12. ↑  International hit-makers coming to work with Kiwi artists *scoop.co.nz*.  15.2.2017. Scoop News. Viitattu 19.2.2021. (englanniksi)
13. ↑  Official Singles Downloads Chart Top 100 Official Charts Company.
14. ↑  Official Scottish Singles Sales Chart Official Charts Company.
15. ↑  Discographie James Newman *ultratop.be*.
16. ↑  James Newman | Top 40-artiesten *top40.nl*.
17. ↑  Discografie James Newman *dutchcharts.nl*.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Taiteenala | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: James Newman (musician)